hotchpotch/miracl-hf-unified huggingface dataset:
การปะทุของเขาตัมโบรา ค.ศ. 1815
เมื่อวันที่ 10 เมษายน ค.ศ. 1815 เขาตัมโบราบนเกาะซุมบาวาของประเทศอินโดนีเซีย (ในขณะนั้นยังเป็นอาณานิคมของเนเธอร์แลนด์) ได้เกิดระเบิดขึ้น เป็นการปะทุของภูเขาไฟครั้งรุนแรงที่สุดในโลกครั้งหนึ่งเท่าที่มีการบันทึก โดยมีระดับความรุนแรง 7 ตามดัชนีวัดความรุนแรงของการปะทุ (VEI)
แรงระเบิดทำให้เกิดเสียงดังสนั่นหวั่นไหวได้ยินไกลไปถึง 850 กิโลเมตร ชาวบ้านได้รายงานว่า ต้นไม้บนเกาะล้มระเนระนาด และลาวาไหลนองท่วมพื้นบริเวณรอบภูเขาไฟ ทำให้ทุ่งนาถูกทำลาย และท้องฟ้าในบริเวณนั้นมืดมัว เพราะไร้แสงอาทิตย์นานถึง 2 วัน การปะทุของเขาตัมโบราในครั้งนั้นได้ทำให้นักวิทยาศาสตร์เข้าใจความสัมพันธ์ระหว่างดินฟ้าอากาศกับการระเบิดของภูเขาไฟดียิ่งขึ้น เพราะนักวิทยาศาสตร์ชาวฝรั่งเศสได้รายงานว่า หลังจากที่เขาตัมโบราปะทุได้ไม่นานผิวโลกก็ได้รับแสงอาทิตย์น้อยลงถึงร้อยละ 20 และอุณหภูมิของอากาศในแถบซีกโลกเหนือได้ลดลงมาก เพราะในบรรยากาศเหนือโลกมีฝุ่น และละอองภูเขาไฟปะปนมากมาย ซึ่งเถ้าถ่านเหล่านี้ต้องใช้เวลานานหลายปีจึงจะตกสู่โลกหมด
เส้นเมริเดียนที่ 101 องศาตะวันตก
เส้นเมริเดียนที่ 101 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 101 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 79 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 101 องศาตะวันตกลากผ่านพื้นที่ดังนี้:
จุดหมายปลายทางสายการบินอีวีเอแอร์
อีวีเอแอร์ให้บริการเที่ยวบินสู่จุดหมายปลายทาง 3 แห่งในประเทศ และ 64 แห่งใน 17 ประเทศใน 4 ทวีป
Route Maps
บิล โกลด์เบิร์ก
วิลเลียม สกอตต์ โกลด์เบิร์ก (William Scott Goldberg) เกิดวันที่ 27 ธันวาคม ค.ศ. 1966 นักมวยปล้ำอาชีพและนักแสดงชาวอเมริกัน เป็นที่รู้จักดีบนสังเวียนWWEและWCWในนาม บิล โกลด์เบิร์ก (Bill Goldberg) นอกจากนี้ยังเป็นเจ้าของสถิติไม่แพ้ใครติดต่อกัน 173 แมตช์ใน WCW
ก่อนเข้าวงการมวยปล้ำ โกลด์เบิร์กได้เข้าสู่วงการอเมริกันฟุตบอลให้กับ LA Ram ในปี 1990 และ Atlanta Facon ในตำแหน่งการ์ดทีมรับ ในปี 1992-1994 ในปี 1995 ได้ไปร่วมทีมกับ Carolina Panthers
โกลด์เบิร์กได้ตัดสินใจเป็นนักมวยปล้ำโดยในปี 1996-1997 โกลด์เบิร์กได้ไปฝึกซ้อมที่ WCW Power Plant และได้เปิดตัวครั้งแรกในวันที่ 22 กันยายน โดยแมตช์แรกได้เจอกับ Hugh Morrus และโกลด์เบิร์กสามารถเอาชนะไปได้สำเร็จ
ในศึก Monday Nitro วันที่ 6 กรกฎาคม โกลด์เบิร์กได้ท้าชิงแชมป์โลก WCW กับฮัลค์ โฮแกน ซึ่งในตอนนั้นโฮแกนได้ใช้ชื่อว่า Hollywood Hogan และโกลด์เบิร์กเล่นงานโฮแกนด้วยท่า Spear ก่อนที่จะปิดท้ายด้วยท่า Jack Hammer จับกดนับสามไป ทำให้โกลด์เบิร์กคว้าแชมป์ WCW อย่างสะใจในที่สุด
โกลด์เบิร์กได้มีเรื่องอยู่กับกลุ่มนิวเวิลด์ออร์เดอร์ (NWO) และต้องเจอกับเควิน แนช ในศึก Starcade แต่ก็แพ้ให้กับเควิน แนช โดยถูกสก็อตต์ ฮอลล์เอากระบองไฟฟ้าจี้ใส่โกลด์เบิร์ก ทำให้โกลด์เบิร์กหมดสติและเสียแชมป์ไปในที่สุด แต่ในศึก Sold Out ก็กลับมาคว้าแชมป์ได้สำเร็จ
หลังจากนั้นโกลด์เบิร์กได้ย้ายไปปล้ำที่ญี่ปุ่นถึง 2 ปี จนในปี 2003 โกลด์เบิร์กได้สร้างเซอร์ไพรส์ด้วยการปรากฏตัวใน WWE และเอาชนะเดอะ ร็อก ต่อมาได้เปิดศึกอยู่กับ 3 Minute Warning (โรซีย์กับจามัล) ต่อมาโกลด์เบิร์กก็ได้คว้าแชมป์โลกเฮฟวี่เวทมาอีกครั้ง ก่อนที่จะเสียแชมป์โลกไปให้กับทริปเปิลเอช
ในเรสเซิลเมเนีย ครั้งที่ 20 โกลด์เบิร์กได้เจอกับบร็อก เลสเนอร์ โดยมีกรรมการพิเศษ สโตน โคลด์ สตีฟ ออสติน และโกลด์เบิร์กเป็นฝ่ายเอาชนะไปได้สำเร็จ จากนั้นโกลด์เบิร์กได้ลาออกจาก WWE
โกลด์เบิร์กได้หันมาเอาดีทางด้าน MMA และเป็นประธาน World Alliance of Mixed Martial Arts (WAMMA) และได้นำแสดงภาพยนตร์หลายเรื่อง เช่น Ready to Rumble และ Longest Yard โกลด์เบิร์กยังได้ร่วมรายการเรียลรีตี้ ของดอนัลด์ ทรัมป์ใน The Celebrity Apprentice ก่อนหน้านี้เขาได้เป็นแขกรับเชิญให้กับ Hulk Hogan Celebrity Championship Wrestling
ปี 2016 โกลด์เบิร์กได้เป็นตัวละครพิเศษในวีดีโอเกมส์ WWE 2K17 และในรอว์วันที่ 17 ตุลาคม 2016 โกลด์เบิร์กได้รีเทิร์นกลับมาสู่ WWE ในรอบ 12 ปี โดยรับคำท้าในการเจอกับบร็อก เลสเนอร์อีกครั้งในเซอร์ไวเวอร์ซีรีส์ (2016) โดยโกลด์เบิร์กเอาชนะไปได้ในเวลาสั้นๆ 1:26 นาที ในรอว์คืนต่อมา 21 พฤศจิกายน โกลด์เบิร์กออกมาประกาศว่าเขาจะเข้าร่วมแมตช์รอยัลรัมเบิล สัปดาห์ต่อมาพอล เฮย์แมนบอกว่าเลสเนอร์จะเข้าร่วมรอยัลรัมเบิลด้วยเช่นกัน ในรอยัลรัมเบิล (2017) โกลด์เบิร์กได้ขึ้นมาเป็นลำดับที่28 และกำจัดเลสเนอร์ตกเวทีไปได้ ก่อนจะถูกดิอันเดอร์เทเกอร์เหวี่ยงตกเวทีตามไป ในฟาสต์เลน (2017) โกลด์เบิร์กได้คว้าแชมป์ยูนิเวอร์แซล WWEสมัยแรกจากเควิน โอเวนส์ ในเวลา 22 วินาที ในเรสเซิลเมเนีย ครั้งที่ 33ได้เสียแชมป์ให้กับเลสเนอร์และเป็นพ่ายแพ้ครั้งแรกต่อเลสเนอร์ คืนถัดมาหลังจบรอว์โกลด์เบิร์กได้ออกมาอำลาแฟนๆ
15 มกราคม 2018 ESPN ประกาศว่าโกลด์เบิร์กได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 2018
อาร์ชดยุกคาร์ล ดยุกแห่งเทเชิน
อาร์ชดยุกคาร์ลแห่งออสเตรีย ดยุกแห่งเทเชิน หรือพระนามเต็มคือ คาร์ล ลุดวิจ โยฮันน์ โยเซฟ ลอเรินซ์ (Karl Ludwig Johann Josef Lorenz) เป็นจอมพลและเจ้าชายแห่งจักรวรรดิออสเตรีย ทรงเป็นพระโอรสองค์ที่สามในจักรพรรดิเลโอโปลด์ที่ 2 แห่งโรมันอันศักดิ์สิทธิ์กับพระนางมาเรีย ลุยซา แห่งสเปน และทรงมีศักดิ์เป็นพระอนุชาของจักรพรรดิฟรันซ์ที่ 1 แห่งออสเตรีย แม้ว่าอาร์ชดยุกคาร์ลจะมีโรคประจำตัวเป็นโรคลมชัก แต่พระองค์ก็ประสบความสำเร็จในการเป็นผู้บัญชาการทหารและผู้ปฏิรูปของกองทัพออสเตรีย และพระองค์ยังเป็นหนึ่งในศัตรูยากจะรับมือของนโปเลียน โบนาปาร์ต
อาร์ชดยุกคาร์ลเริ่มเป็นผู้บัญชาหารทหารในสงครามปฏิวัติฝรั่งเศส ในช่วงต้นสงครามประสานมิตรครั้งที่หนึ่ง ทรงได้รับชัยชนะที่เนียร์วินเดนในปี 1793 ก่อนที่พระองค์จะได้ลิ้มรสความพ่ายแพ้ในปี 1793 และ 1794 ต่อมาในปี 1796 ทรงเป็นผู้บัญญชาการกองทัพออสเตรียในลุ่มแม่น้ำไรน์ อาร์ชดยุกคาร์ลสามารถมีชัยเหนือ ฌ็อง-บาติสต์ โยร์ด็อง ที่อัมแบร์กและเวือร์ซบูร์ก และต่อมาสามารถมีชัยที่เอ็มเมนดิงเงิน ซึ่งทำให้กองทหารของ ฌ็อง วิกตอร์ มารี โมโร ถอนกำลังข้ามแม่น้ำไรน์ไป ต่อมาในปี 1809 ทรงเข้าร่วมในสงครามประสานมิตรครั้งที่ห้าและสามารถมีชัยเหนือนโปเลียนได้ในยุทธการที่แอสเพิร์น-เอสสลิง ก่อนที่จะได้มาพ่ายแพ้ให้แก่นโปเลียนในยุทธการที่วากรัม หลังจากศึกที่วากรัม อาร์ชดยุกคาร์ลก็ไม่ได้มีส่วนร่วมที่สำคัญในสงครามนโปเลียนอีก
อีสเทิร์นออร์ทอดอกซ์ในประเทศไทย
คริสตจักรอีสเทิร์นออร์ทอดอกซ์ เข้ามาในประเทศไทยครั้งแรก เมื่อวันที่ 29 ธันวาคม ค.ศ.1999 โดยได้รับการอนุมัติจากอัครบิดรอะเลคเซย์ที่ 2 แห่งมอสโก (อัครบิดรแห่งมอสโกและรัสทั้งปวงขณะนั้น) โดยบาทหลวงโอเลก เชเรปานิน ได้รับการแต่งตั้งให้มาปกครองคริสตจักรออร์ทอดอกซ์ในประเทศไทย
การเริ่มก่อตั้งศาสนจักรออร์ทอดอกซ์ในประเทศไทย เริ่มต้นเมื่อปี พ.ศ. 2542 เพื่อที่จะตอบสนองแก่ข้อเรียกร้องของเหล่าชาวออร์ทอดอกซ์ที่อาศัยอยู่ในประเทศไทย สภาบาทหลวงแห่งเขตอัครบิดรกรุงมอสโก ประเทศรัสเซีย ได้มีการประชุมหารือในวันที่ 28 ธันวาคม พ.ศ. 2542 มีมติขอการดำเนินการจัดตั้งศาสนจักรขึ้นในกรุงเทพฯ โดยโบสถ์คริสตศาสนจักรออร์ทอดอกซ์แห่งนี้ได้ก่อตั้งขึ้น โดยใช้ชื่อว่า "อาสนวิหารแห่งนักบุญนิโคลัสผู้กระทำการอัศจรรย์" และได้มีการแต่งตั้งบาทหลวงจากยาโรสลาฟล์ คุณพ่อโอเลก เชเรปานิน (Oleg Cherepanin) เพื่อเป็นบาทหลวงประจำศาสนจักรแห่งใหม่นี้ ในปี พ.ศ. 2544 พระคุณเจ้าคิรีล อัครมุขนายกแห่งเมืองสโมเลนส์คและคาลินินกราด ประเทศรัสเซีย ซึ่งเป็นประธานบาทหลวงด้านความสัมพันธ์ระหว่างประเทศของรัสเซียได้เสด็จเยือนกรุงเทพมหานครอย่างเป็นทางการผลลัพธ์ในการเยือนครั้งนั้น โบสถ์แห่งนักบุญนิโคลัสฯ ได้ถูกเปลี่ยนแปลงเป็นตัวแทนของคริสตจักรรัสเซียออร์ทอดอกซ์ (ศาสนจักรแห่งกรุงมอสโกประจำประเทศไทย) และคุณพ่อโอเลก เชเรปานิน เป็นผู้แทนแห่งโบสถ์รัสเซียออร์ทอดอกซ์ในประเทศไทย เป็นผู้แนะแนวทางจิตวิญญาณ แก่หมู่ประชาชนชาวออร์ทอดอกซ์ในประเทศไทย ถึงในประเทศลาวและประเทศกัมพูชา เป็นเวลายาวนานกว่า 15 ปี ของการยืนหยัดการทำงานและการสวดอธิษฐานเพื่อที่จะเปลี่ยนให้ประชาชนชาวไทยหันมายอมรับในนิกายออร์ทอดอกซ์ โดยมีบาทหลวงดาเนียล ดนัย วรรณะ เป็นบาทหลวงออร์ทอดอกซ์ชาวไทยคนแรก โดยได้รับศีลบวชเป็นบาทหลวงเมื่อวันที่ 28 สิงหาคม พ.ศ. 2551
ในวันที่ 20 กรกฎาคม พ.ศ. 2551 ภายหลังกว่า 7 เดือน สำนักงานของกระทรวงมหาดไทยที่เกี่ยวข้องได้ตรวจสอบโบสถ์รัสเซียออร์ทอดอกซ์ในประเทศไทย และนั่นโบสถ์ออร์ทอดอกซ์ในประเทศไทยจึงได้รับการจดทะเบียนขึ้นเป็นองค์เกี่ยวกับการช่วยเหลือทางสังคมและศาสนาอย่างถูกต้องตามกฎหมาย
ในวันที่ 21 ตุลาคม พ.ศ. 2559 ในการประชุมสมัชชาศักดิ์สิทธิ์ (Holy Synod) ของศาสนจักรรัสเซียออร์ทอดอกซ์ได้มีมติพิเศษเกี่ยวกับการดูแลและอภิบาลเขตของศาสนจักรรัสเซียออร์ทอดอกซ์ในประเทศทางเอเชียตะวันออกเฉียงใต้และเอเชียตะวันออก จัดขึ้นเพื่อเป็นส่วนหนึ่งของเจ้าคณะนักบวชในเขตแพริชที่ตั้งอยู่ในราชอาณาจักรไทย โดยคุณพ่อโอเลก เชเรปานิน ได้รับการแต่งตั้งจากเจ้าคณะให้เป็น "ผู้แทนพิเศษ" ของศาสนจักรออร์โธด็อกซ์รัสเซียในราชอาณาจักรไทย
ปัจจุบันโบสถ์คริสต์นิกายออร์ทอดอกซ์ในประเทศไทยมีทั้งหมด 10 แห่งดังนี้
"วิทยาลัยศาสนศาสตร์คริสเตียนออร์ทอดอกซ์" (Orthodox Christian Theological College)" เป็นเซมินารีแห่งแรกของนิกายออร์ทอดอกซ์ในเขตเอเชียตะวันออกเฉียงใต้ ตัวของวิทยาลัยตั้งอยู่ภายในเขตโบสถ์พระตรีเอกภาพ อ.ถลาง จังหวัดภูเก็ต
รอเบิร์ต คอร์เนเลียส
รอเบิร์ต คอร์เนเลียส (; 1 มีนาคม ค.ศ. 1809 – 10 สิงหาคม ค.ศ. 1893) เป็นช่างภาพและผู้ผลิตโคมไฟชาวอเมริกัน เกิดที่เมืองฟิลาเดลเฟีย เป็นบุตรของคริสเตียนและซาราห์ (นามสกุลเดิม โซเดอร์) คอร์เนเลียส บิดาของคอร์เนเลียสย้ายมาจากอัมสเตอร์ดัมในปี ค.ศ. 1783 และทำงานเป็นช่างเงินก่อนจะทำธุรกิจผลิตโคมไฟ ในวัยเด็ก คอร์เนเลียสสนใจด้านเคมี และต่อมาในปี ค.ศ. 1831 เขาเริ่มทำงานกับบิดาในส่วนชุบเงินและขัดเงาโลหะ ผลงานของคอร์เนเลียสเป็นที่รู้จักและทำให้เขาได้พบกับโจเซฟ แซ็กตัน นักประดิษฐ์ชาวอเมริกัน ซึ่งจุดประกายความสนใจในด้านการถ่ายภาพให้แก่คอร์เนเลียส
คอร์เนเลียสใช้ความรู้ด้านเคมีและโลหะวิทยาในการพัฒนากระบวนการดาแกโรไทป์ จนในเดือนตุลาคม ค.ศ. 1839 เขาถ่ายภาพตัวเองที่ด้านนอกร้าน ภาพดังกล่าวเป็นภาพถ่ายบุคคลที่เก่าแก่ที่สุดในอเมริกา และถือเป็นภาพ "เซลฟี" ภาพแรกในประวัติศาสตร์ ภายหลังคอร์เนเลียสเปิดสตูดิโอถ่ายภาพสองแห่งระหว่างปี ค.ศ. 1841–1843 แต่เมื่อการถ่ายภาพได้รับความนิยมและมีการเปิดสตูดิโอถ่ายภาพมากขึ้น คอร์เนเลียสก็เลิกกิจการและกลับไปทำธุรกิจเดิม เขาเกษียณตัวเองในปี ค.ศ. 1877 และเสียชีวิตที่บ้านในเมืองแฟรงก์ฟอร์ด ในปี ค.ศ. 1893
ด้านชีวิตส่วนตัว คอร์เนเลียสแต่งงานกับแฮร์เรียต คอมลีในปี ค.ศ. 1832 ทั้งคู่มีบุตรด้วยกัน 8 คน (บุตรชาย 3 คน บุตรสาว 5 คน)
เส้นเมริเดียนที่ 119 องศาตะวันออก
เส้นเมริเดียนที่ 119 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรอินเดีย ออสเตรเลีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 119 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 61 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 119 องศาตะวันออกลากผ่านพื้นที่ดังนี้:
ชินอิจิ ฮิโมริ
ชินอิจิ ฮิโมริ () (10 มกราคม ค.ศ. 1907 - 12 กันยายน ค.ศ. 1959) เป็นนักแสดงชายชาวญี่ปุ่น
เคียวโกะ ฮินามิ
เคียวโกะ ฮินามิ () เกิดเมื่อวันที่ 6 กุมภาพันธ์ ค.ศ. 1994 เป็นนักแสดงหญิงชาวญี่ปุ่น
เจ้าหญิงโยะชิโกะ (จักรพรรดิโคกะกุ)
เจ้าหญิงโยะชิโกะ () จักรพรรดินีใน จักรพรรดิโคกะกุ จักรพรรดิองค์ที่ 119 และพระราชมารดาบุญธรรมใน จักรพรรดินินโก จักรพรรดิองค์ที่ 120
เจ้าหญิงโยะชิโกะประสูติเมื่อวันที่ 11 มีนาคม ค.ศ. 1779 ตรงกับ พ.ศ. 2322 ในรัชสมัย สมเด็จพระเจ้าตากสินมหาราช เป็นพระราชธิดาองค์เดียวใน จักรพรรดิโกะ-โมะโมะโซะโนะ จักรพรรดิองค์ที่ 118 ที่ประสูติแต่พระสนม โคโนะเอะ โคเระโกะ
ใน พ.ศ. 2337 จักรพรรดิโคกะกุพระสวามีได้สถาปนาเจ้าหญิงโยะชิโกะพระชายาพระชนมายุเพียง 15 พรรษาขึ้นเป็น ชูงู หรือจักรพรรดินีและถือว่าเจ้าหญิงโยะชิโกะเป็นจักรพรรดินีองค์สุดท้ายที่ดำรงพระยศเป็นชูงูเพราะหลังจากนั้นก็มิได้มีการพระราชทานตำแหน่งชูงูให้กับจักรพรรดินีองค์ใดอีกจนกระทั่งถูกยกเลิกไปในที่สุด
หลวงแจ่ม
คุณหลวงแจ่ม ภักดี สุนัขทรงเลี้ยงใน พระบาทสมเด็จพระปรมินทรมหาภูมิพลอดุลยเดช เป็นสุนัขพันธุ์ เซนต์เบอร์นาร์ด เพศผู้ได้เข้าเฝ้าถวายตัวเมื่อ พ.ศ. 2541
คุณหลวงแจ่ม ภักดี เดิมเป็นสุนัขของคุณฉันทนา ศรีสวัสดิ์ซึ่งมีบ้านตั้งอยู่หน้า วังไกลกังวล โดยคุณฉันทนาได้ตั้งชื่อให้ว่า เจ้าเจมส์ ซึ่งมักจะแอบมุดรั้วลวดหนามเข้าไปในวังและบางครั้งเจ้าเจมส์แอบไปนอนตากแอร์ในครัวฝรั่งจนเจ้าหน้าที่ต้องจูงกลับมาถึง 3 ครั้งจนกระทั่งครั้งสุดท้ายเจ้าเจมส์ได้แอบมุดรั้วเข้าไปถึงเขตพระราชฐานชั้นในจนเจ้าหน้าที่ต้องเข้ามาตักเตือนหลังจากนั้นไม่นานพระบาทสมเด็จพระปรมินทรมหาภูมิพลอดุลยเดชได้มีรับสั่งถามหาเจ้าเจมส์ คุณฉันทนาและเจ้าหน้าที่จึงได้นำเจ้าเจมส์ไปอาบน้ำทำความสะอาดและพาเข้าเฝ้าโดยได้อยู่ในวังไกลกังวลถึง 3 วัน
หลังจากนั้นคุณฉันทนาจึงตัดสินใจถวายเจ้าเจมส์ให้เป็นสุนัขทรงเลี้ยงพระองค์จึงพระราชทานนามให้เจ้าเจมส์ว่าคุณหลวงแจ่มเนื่องจากชื่อเดิมของคุณหลวงแจ่มคือเจ้าเซอร์เจมส์แต่เมื่อมาอยู่กับพระเจ้าแผ่นดินไทยจึงพระราชทานบรรดาศักดิ์แบบไทยพร้อมกับพระราชทานนามสกุลให้ว่าภักดีสื่อถึงความจงรักภักดีของคุณหลวงแจ่ม
ต่อมาเมื่อคุณหลวงแจ่มมีลูกจึงได้พระราชทานลูกสุนัขเพศเมีย 1 สุนัขให้แก่ สมเด็จพระเทพรัตนราชสุดา สยามบรมราชกุมารี ซึ่งสมเด็จพระเทพรัตน ฯ ได้พระราชทานนามให้ว่า คุณแปะฮวยอิ้ว
อาร์เอ็ม (แร็ปเปอร์)
คิม นัม-จุน (; เกิด 12 กันยายน ค.ศ. 1994) หรือเป็นที่รู้จักในชื่อ อาร์เอ็ม (ก่อนหน้าชื่อ แร็ปมอนสเตอร์) เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ เขาเป็นแร็ปเปอร์หลักและหัวหน้าวง บีทีเอส ภายใต้สังกัดบิกฮิตเอนเตอร์เทนเมนต์ ในปี ค.ศ. 2015 เขาได้เปิดตัวมิกซ์เทปชุดแรกในชื่อ "อาร์เอ็ม" เขายังได้ร่วมงานกับศิลปินอื่นหลายซิงเกิล เช่น วาเล, วาร์เรนจี, แกโค, คริซซ์ กาลีโก, เอ็มเอฟบีทีวาย และไพร์เมอรี อีกด้วย ในฐานะที่เป็นนักแต่งเพลงและโปรดิวเซอร์หลักคนหนึ่งของวงบีทีเอส เขามีเพลงมากกว่า 100 เพลงที่ได้รับการรับรองจากสมาคมลิขสิทธิ์เพลงเกาหลี
อาร์เอ็มเกิดเมื่อ 12 กันยายน ค.ศ.1994 ที่เขตอิลซาน เกาหลีใต้ ก่อนจะเปิดตัวกับวงบีทีเอสนั้น อาร์เอ็มเคยเป็นแร็ปเปอร์ใต้ดินภายใต้ชื่อ "รันช์แรนดา" (Runch Randa) และเคยร่วมงานกับซิโค สมาชิกวง บล็อกบี ในขณะที่ทั้งคู่ยังเป็นแร็ปเปอร์ใต้ดิน
เขามีไอคิวสูงถึง 148 และติดท็อป 1.3% ของประเทศในการสอบเข้ามหาวิทยาลัยในวิชาภาษาเกาหลี คณิตศาสตร์ ภาษาต่างประเทศ และสังคมศึกษา อาร์เอ็มสามารถพูดภาษาอังกฤษได้อย่างคล่องแคล่ว เขาฝึกฝนทักษะภาษากับแม่ตั้งแต่ยังเด็ก ผ่านการดูละครซิตคอมเรื่อง "เฟรนส์" และกล่าวว่าตัวเขานั้นนับถือลัทธิอเทวนิยม
Tracklist and details
อาเซียนฟุตซอลแชมเปียนชิพ 2016
การแข่งขัน อาเซียนฟุตซอลแชมเปียนชิพ 2016 เป็นการแข่งขันครั้งที่ 13 ของทัวร์นาเมนต์ซึ่งจัดขึ้นที่ ประเทศไทย ตั้งแต่วันที่ 31 ตุลาคม ถึง 6 พฤศจิกายน พ.ศ. 2559
ภายหลังการทราบข่าวการสวรรคตของพระบาทสมเด็จพระปรมินทรมหาภูมิพลอดุลยเดช สมาคมกีฬาฟุตบอลแห่งประเทศไทย ในพระบรมราชูปถัมภ์ ได้เลื่อนการเป็นเจ้าภาพการแข่งขันอาเซียนฟุตซอลแชมเปียนชิพ 2016 ออกไป ต่อมาอินโดนีเซียเสนอตัวรับหน้าที่เป็นเจ้าภาพแทนเพื่อจัดการแข่งขันอาเซียนฟุตซอลแชมเปียนชิพ 2016 ต่อไป แต่ทางอินโดนีเซียขอถอนตัวจากการเป็นเจ้าภาพแล้วเช่นกัน ทำให้สหพันธ์ฟุตบอลอาเซียนได้เจรจากับสมาคมฟุตบอลสิงคโปร์ เมื่อวันที่ 20 ตุลาคมที่ผ่านมา แต่ด้วยเวลาที่มีอยู่จำกัดทำให้สิงคโปร์ หาผู้สนับสนุนไม่ทันจึงไม่พร้อมที่จะเป็นเจ้าภาพ ทำให้ทางสหพันธ์ฟุตบอลอาเซียน ตัดสินใจยกเลิกการแข่งขันอาเซียนฟุตซอลแชมเปียนชิพ 2016 อย่างเป็นทางการ แต่ล่าสุด ในการประชุมสภากรรมการ ฝ่ายบริหารของสหพันธ์ฟุตบอลอาเซียน ได่มีมติให้ประเทศไทยกลับมาเป็นเจ้าภาพจัดการแข่งขันที่สนามอินดอร์ สเตเดียม หัวหมาก โดยเลื่อนไปเป็นเดือนมกราคม พ.ศ. 2560 โดยมีสิงคโปร์ที่จะหาสถานที่รองรับการแข่งขันในกรณีที่ประเทศไทยไม่พร้อม โดยล่าสุดทีมชาติเวียดนามและทีมชาติสิงคโปร์ เป็นสองทีมล่าสุดที่ขอถอนทีมออกจากการแข่งขันในครั้งนี้
ในช่วงเดือนมกราคม พ.ศ. 2560 (จะมีประกาศแจ้งให้ทราบในภายหลัง)
เวลาที่ระบุไว่เป็น .
เอเอฟซีแชมเปียนส์ลีก 2017
เอเอฟซีแชมเปียนส์ลีก 2017 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 15 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 36 ของบอลถ้วยสูงสุดของเอเชีย
สโมสรที่เป็นผู้ชนะเลิศของ เอเอฟซีแชมเปียนส์ลีก 2017 จะได้สิทธิ์ผ่านเข้าไปเป็นตัวแทนเอเอฟซีในการแข่งขัน ฟุตบอลชิงแชมป์สโมสรโลก 2017 ในประเทศสหรัฐอาหรับเอมิเรตส์ ถ้าทีมที่มาจากสหรัฐอาหรับเอมิเรตส์ชนะเอเอฟซี แชมเปียนส์ ลีก รองชนะเลิศจะได้สิทธิ์ผ่านเข้ารอบ (ในอันดับของผู้ชนะของ ยูเออี โปร-ลีก ฤดูกาล 2016–17)
คณะกรรมการการแข่งขันเอเอฟซีที่นำเสนอการปรับปรุงของการแข่งขันสโมสรในเอเอฟซีเมื่อวันที่ 25 มกราคม พ.ศ. 2557 ซึ่งได้รับการยอมรับจากคณะกรรมการบริหารเอเอฟซีเมื่อวันที่ 16 เมษายน พ.ศ. 2557. 46 ชาติสมาชิก เอเอฟซี (ไม่รวมสมาชิกสมทบ หมู่เกาะนอร์เทิร์นมาเรียนา) มีการจัดอันดับขึ้นอยู่กับทีมชาติและประสิทธิภาพในการทำงานของแต่ละสโมสรที่เหนือกว่าตลอดสี่ปีที่ผ่านมาในการแข่งขันของเอเอฟซี กับการจัดสรรในแต่ละช่องสำหรับฤดูกาล 2017 และ 2018 ของการแข่งขันโมสรเอเอฟซีที่ได้กำหนดโดยการจัดอันดับในปี ค.ศ. 2016ด้านล่างนี้คือ 47 ทีมที่มาจาก 19 สมาคมที่เข้าร่วมการแข่งขัน.สำหรับการกำหนดตารางการแข่งขันและการจับสลากจะประกาศ (ทำการจับสลากทั้งหมด ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย) เริ่มต้นจากปี 2560, นัดในโซนเอเชียตะวันตกจะได้ลงเล่นในวันจันทร์และวันอังคารแทนที่วันอังคารและวันพุธ.
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
Toyota
Nikon
Fly Emirates
Tsingtao beer
Qnb
Abu dhabi airport
Abu dhabi duty free
Allianz
ONE ASIA ONE GOAL
the-afc.com
Seiko (official timekeeper)
อาณาจักรมเยาะอู
อาณาจักรมเยาะอู (Kingdom of Mrauk-U) เป็นอาณาจักรที่มีเมืองหลวงที่เมืองมเยาะอู ใกล้กับชายฝั่งตะวันออกของอ่าวเบงกอล ปัจจุบันเป็นส่วนหนึ่งของบังกลาเทศและรัฐยะไข่ในประเทศพม่า ปกครองตนเองเป็นอิสระระหว่าง พ.ศ. 2072 - 2328 ก่อนจะถูกราชวงศ์คองบองของพม่ายึดครอง
มเยาะอูเป็นเมืองหลวงของราชอาณาจักรอาระกันเมื่อ พ.ศ. 1974 เมื่อเมืองเติบโตขึ้นมีการสร้างวัดและเจดีย์ต่างๆมากมาย และยังคงเหลืออยู่จนถึงปัจุบัน ในราวพุทธศตวรรษที่ 20 - 23 ที่เมืองมเยาะอูเป็นเมืองหลวงของราชอาณาจักรอาระกันนั้น มีพ่อค้าชาวต่างชาติเข้ามาค้าขายมากมาย รวมทั้งชาวโปรตุเกสและชาวดัตช์
ในสมัยพระเจ้านรเมขลา (พ.ศ. 1947 - 1977) หรือมิน ซอว์ หม่อง เป็นกษัตริย์ของราชอาณาจักรมเยาะอู พระองค์ได้ลี้ภัยไปยังเบงกอลนานถึง 24 ปี กลับมาครองราชสมบัติในอาระกันเมื่อ พ.ศ. 1973 โดยได้รับความช่วยเหลือทางทหารจากสุลต่านแห่งเบงกอล ชาวเบงกาลีส่วนหนึ่งเดินทางเข้ามาในยะไข่พร้อมกับพระองค์และกลายเป็นชาวโรฮีนจาในบริเวณนี้ พระเจ้านรเมขลายกดินแดนบางส่วนให้สุลต่านแห่งเบงกอล และพระองค์ปกครองดินแดนในฐานะรัฐบรรณาการของเบงกอล และได้รับพระนามแบบอิสลามด้วยแม้จะเป็นชาวพุทธ เหรียญทองดีนาร์ของเบงกอลสามารถใช้ได้ภายในราชอาณาจักร เหรียญที่สร้างในสมัยพระเจ้านรเมขลาด้านหนึ่งเป็นแบบพม่า อีกด้านเป็นแบบเปอร์เซีย
หลังจากได้รับเอกราชจากสุลต่านแห่งเบงกอล กษัตรย์ยะไข่ยังคงใช้พระนามแบบมุสลิมอยู่ กษัตริย์ถือว่าตนเป็นสุลต่านและทำตามแบบจักรวรรดิโมกุลแม้ว่าตนเป็นชาวพุทธ มีการจ้างมุสลิมเข้ารับราชการในตำแหน่งต่างๆ ระหว่าง พ.ศ. 2074 - 2172 มีชาวโปรตุเกสมาค้าทาสชาวเบงกาลีตามบริเวณแนวชายฝั่งของยะไข่ ประชากรมุสลิมเบงกาลีเพิ่มขึ้นในพุทธศตวรรษที่ 22 และมีการจ้างงานที่หลากหลายในยะไข่ ส่วนหนึ่งเป็นล่ามภาษาอาหรับ ภาษาเบงกาลี และภาษาเปอร์เซียในศาล แม้ประชากรส่วนใหญ่เป็นชาวพุทธ แต่ก็ดำเนินการตามแบบของรัฐสุลต่านแห่งเบงกอลอยู่มาก ยะไข่สูญเสียการควบคุมเบงกอลตะวันออกเฉียงใต้เมื่อราชวงศ์โมกุลรุกรานเข้ามาในจิตตะกอง
เมืองมเยาะอูที่สร้างโดยพระเจ้านรเมขลาเป็นราชธานีอยู่นาน 355 ปี เมืองนี้เป็นที่รู้จักในยุโรปเมื่อฟรีอาร์ เซบาสเตียน มันริก เดินทางมาถึงเมื่อ พ.ศ. 2178 ในสมัยพระเจ้าสิริสุธรรมมา (Thiri Thudhamma) พระมหามุนี พระพุทธรูปที่ปัจจุบันอยู่ในมัณฑะเลย์เดิมอยู่มเยาะอู ภายในเมืองมะเยาะอูมีคลองมากมายใช้ในการคมนาคม และมีวัดเป็นจำนวนมาก
ออร์บิทัล เอทีเค
Orbital ATK Inc. เป็นบริษัทผู้ผลิตด้านการบินและอวกาศและการป้องกันประเทศสัญชาติอเมริกัน สำนักงานใหญ่อยู่ในเขตดัลเลส รัฐเวอร์จิเนีย สหรัฐอเมริกา ก่อตั้งในปี พ.ศ. 2558 จากการควบรวมกิจการระหว่างบริษัทออร์บิทัลไซเอินส์ (Orbital Sciences Corporation) และบริษัทอัลลิอันท์เทคซิสเท็มส์บางส่วน (Alliant Techsystems, ATK) ในปี พ.ศ. 2558 บริษัทมีพนักงานราว 12,000 คน และมีรายได้ประจำปีเท่ากับ 4,440 ล้านเหรียญสหรัฐ
การประกาศการควบรวมกิจการระหว่างบริษัทออร์บิทัลไซเอินส์และแผนกการบินและอวกาศและการป้องกันของบริษัทอัลลิอันท์เทคซิสเท็มส์ (ATK) เกิดขึ้นเมื่อวันที่ 29 เมษายน พ.ศ. 2557 ซึ่งการควบรวมกิจการมีผลตั้งแต่วันที่ 9 กุมภาพันธ์ในปีถัดมา โดยแผนกการผลิตสินค้ากีฬาของบริษัท ATK ได้แยกตัว (spin-off) ออกตั้งบริษัทวิสตาเอาท์ดอร์ (Vista Outdoor) ในวันเดียวกัน ก่อนการควบรวมกิจการ บริษัททั้งสองนั้นมีความร่วมมือในโครงการมากมาย เช่น การนำเครื่องยนต์จรวดของบริษัท ATK กว่า 400 ตัวติดตั้งในพาหนะปล่อยของบริษัทออร์บิทัล เป็นต้น
แผนกระบบการบิน (Flight Systems Group) มีฐานการผลิตในเมืองแชนด์เลอร์ รัฐแอริโซนา ผลิตพาหนะปล่อย (launch vehicle) เพกาซัส มิโนทอร์ และแอนทาเรส รวมทั้งชิ้นส่วนโครงสร้างเกี่ยวกับการบินและการขับดันชนิดแข็ง นอกจากนี้ยังเป็นเจ้าของเครื่องบิน "Stargazer" ซึ่งใช้ทดสอบในโครงการเฉพาะ
แผนกระบบการป้องกัน (Defense Systems Group) มีฐานการผลิตในเมืองบอลทิมอร์ รัฐแมรีแลนด์ ผลิตขีปนาวุธเชิงยุทธวิธี เครื่องอิเล็กทรอนิกส์เพื่อการป้องกัน เครื่องยิงลำกล้องขนาดกลางและใหญ่ รวมถึงสายชนวนและหัวรบของทั้งขีปนาวุธและอาวุธทั่วไป โลหะความแม่นยำและโครงสร้างประกอบสำหรับเครื่องยิงลำกล้องขนาดกลางและใหญ่ เครื่องบินทหาร ยานพาหนะภาคพื้นดิน นอกจากนี้ยังผลิตระบบขีปนาวุธ ระบบโหลด ประกอบ และใส่ซอง (load, assembly, pack; LAP) ของเครื่องยิงขนาดลำกล้องกลาง และผลิตผงเชื้อเพลิงขับเคลื่อนในรูปแบบกระป๋องในเชิงพาณิชย์
แผนกระบบการบินอวกาศ (Space Systems Group) สามารถผลิตดาวเทียมเพื่อใช้วัตถุประสงค์เชิงพาณิชย์ เชิงวิทยาศาสตร์ และความมั่นคง ผลิตภัณฑ์ที่น่าสนใจได้แก่ ยานอวกาศซิกนัส (Cygnus) ซึ่งใช้บรรทุกสัมภาระขึ้นสู่สถานีอวกาศนานาชาติ แผนกนี้มีฐานการผลิตในเขตดัลเลส รัฐเวอร์จิเนีย แห่งเดียวกับที่ตั้งสำนักงานใหญ่บริษัท
อัครบิดรแห่งแอนติออก
อัครบิดรแห่งแอนติออก () คือประมุขฝ่ายคริสตจักรประจำนครแอนติออก นับเป็นตำแหน่งอัครบิดรสำคัญ 1 ใน 5 ตำแหน่งตามหลักเบญจาธิปไตยของคริสตจักร (อีก 4 ตำแหน่ง ได้แก่ โรม คอนสแตนติโนเปิล อะเล็กซานเดรีย และเยรูซาเลม ตามลำดับ) เชื่อว่าเป็นตำแหน่งที่สืบมาจากนักบุญซีโมนเปโตร
ศาสนาคริสต์ยุคแรกมีอัครบิดร 3 ตำแหน่ง คือ อัครบิดรแห่งโรม อัครบิดรแห่งอะเล็กซานเดรีย และอัครบิดรแห่งแอนติออก ต่อมาได้มีมติจากสังคายนาแห่งแคลซีดันให้มีอัครบิดรแห่งเยรูซาเลมและอัครบิดรแห่งคอนสแตนติโนเปิล แยกออกจากอัครบิดรแห่งแอนติออก
ปัจจุบันมี 5 คริสตจักรที่อ้างตำแหน่งอัครบิดรแห่งแอนติออก ได้แก่
ธรรมราชิกสถูป
ธรรมราชิกสถูป () พระสถูป เก่าแก่ในพระพุทธศาสนาที่ตั้งอยู่ ณ ป่าอิสิปตนมฤคทายวัน (สารนาถ ในปัจจุบัน)
พระเจ้าอโศกมหาราช โปรดให้สร้างพระสถูปสร้างครอบตรงจุดที่เชื่อกันว่า พระโคตมพุทธเจ้า ทรงแสดงพระธรรมเทศนาที่ชื่อว่า อนัตตลักขณสูตร แก่ ปัญจวัคคีย์ ทั้ง 5 ท่านได้แก่ พระโกณฑัญญะ , พระวัปปเถระ , พระภัททิยเถระ , พระมหานามเถระ และ พระอัสสชิเถระ ภายหลังจากทรงแสดงพระปฐมเทศนาที่ชื่อว่า ธัมมจักกัปปวัตนสูตร จนทั้ง 5 ท่านได้บรรลุเป็น พระอรหันต์
นอกจากนี้พระเจ้าอโศกมหาราชยังได้ประดิษฐานพระบรมสารีริกธาตุของพระพุทธเจ้าไว้ที่พระสถูปแห่งนี้แต่ปัจจุบันพระบรมสารีริกธาตุได้หายสาบสูญไปเมื่อ ราชาเชตสิงห์แห่งพาราณสี ได้สั่งให้อำมาตย์ชื่อ คชัตสิงห์ มาทำลายสิ่งก่อสร้างในสารนาถรวมถึงธรรมราชิกสถูปเพื่อนำอิฐมาสร้างตลาดในเมืองและได้นำพระบรมสารีริกธาตุไปลอยน้ำเพราะคิดว่าเจ้าของกระดูกคงยังไม่ไปเกิดตามความเชื่อของ ศาสนาฮินดู โดยปัจจุบันธรรมราชิกสถูปเหลือเพียงแต่ฐานราก
อีดีอีสโมตรี
อีดีอีสโมตรี (, "Idi i smotri"; , "Idzi i hlyadzi") หรือในชื่อภาษาอังกฤษว่า คัมแอนด์ซี () เป็นภาพยนตร์แนวสงครามและชีวิตของสหภาพโซเวียต ออกฉายในเดือนกรกฎาคม ค.ศ. 1985 กำกับการแสดงโดย Elem Klimov นำแสดงโดย Aleksei Kravchenko และ Olga Mironova โดยภาพยนตร์นี้มีเนื้อหาเกียวกับการปกครองเบียโลรัสเซียโดยนาซีเยอรมนีในช่วงสงครามโลกครั้งที่สอง
บทภาพยนตร์ซึ่งถูกเขียนโดย Klimov และ Ales Adamovich ต้องใช้ระยะเวลายาวนานถึงแปดปีถึงได้รับการรับรองบท ในที่สุด บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง ภาพยนตร์ดังกล่าวได้รับความนิยมเป็นอย่างมาก โดยเฉพาะในสหภาพโซเวียตมีผู้เข้าชมมากถึง 28,900,000 คน นอกจากนี้อีดีอีสโมตรียังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 58 (58th Academy Awards) แต่ไม่ผ่านการคัดเลือกจากสถาบันศิลปะและวิชาการทางภาพยนตร์ (Academy of Motion Picture Arts and Sciences; AMPAS) เพื่อเป็น 1 ใน 5 เรื่องสุดท้ายที่เข้าชิงรางวัลดังกล่าว
ชื่อเรื่องของบทภาพยนตร์นี้นั้นมีที่มามาจากบทที่ 6 ของ หนังสือวิวรณ์ (Book of Revelation หรือ The Apocalypse of John) ซึ่งในตอนที่ 1, 3, 5, และ 7 ได้มีการระบุถึงคำว่า Come and See (, "Erchou kai ide") ซึ่งเป็นคำเชื้อเชิญให้เฝ้าดูการทำลายล้างโลกของ 4 จตุรอาชาแห่งวันโลกาวินาศ (Four Horsemen of the Apocalypse) นอกจากนี้ข้อความในวิวรณ์ 6 ตอนที่ 7-8ยังถูกนำไปใช้เป็นส่วนหนึ่งของบทภาพยนตร์ดังกล่าวด้วยเช่นกัน 
""
เจมส์ เอลส์เวิร์ธ
เจมส์ เอลส์เวิร์ธ (James Ellsworth) มีชื่อจริงว่า จิมมี "เจมส์" เอลส์เวิร์ธ มอร์ริส (Jimmy "James" Ellsworth Morris) เกิดวันที่ 11 ธันวาคม ค.ศ. 1984 ที่บัลติมอร์ แมรีแลนด์ เป็นนักมวยปล้ำอาชีพชาวอเมริกันเขาได้เซ็นสัญญาปล้ำกับWWE ในบทของจ๊อบเบอร์(นักมวยปล้ำไร้ชื่อเสียงที่ออกมาให้นักมวยปล้ำที่มีชื่อเสียงเล่นงาน) ก่อนหน้านั้นเคยใช้ชื่อ "พรีตตี" จิมมี ดรีม ("Pretty" Jimmy Dream) ขณะปล้ำในค่ายอิสระ
ในเดือนตุลาคม 2016 เขาเริ่มมีบทบาทเมื่อได้ปล้ำกับแชมป์ WWE เอเจ สไตส์ ถึง 3 ครั้งซึ่งทั้งสามครั้งเขาได้รับชัยชนะโดยได้รับความช่วยเหลือจากดีน แอมโบรส ต่อมาได้เปลี่ยนบทเป็นอธรรมเป็นผู้จัดการให้กับคาร์เมลลา ก่อนจะถูกปล่อยตัวออกจาก WWE วันที่ 15 พฤศจิกายน 2017 และกลับมาในมันนีอินเดอะแบงก์ (2018) ก่อนจะถูกไล่ออกอีกครั้งโดยผู้จัดการทั่วไปของสแมคดาวน์ เพจ
การสังหารหมู่ออราดูร์-ซูร์-กลาน
วันที่ 10 มิถุนายน ค.ศ. 1944 หมู่บ้านออราดูร์-ซูร์-กลาน () จังหวัดโอต-เวียน ประเทศฝรั่งเศสภายใต้การปกครองของนาซีเยอรมนี ถูกทำลาย ชาวบ้าน 642 คนรวมเด็กและผู้หญิงถูกกองพลเอ็สเอ็ส-พันเซอร์ที่ 2 ดัสไรช์ในสังกัดวัฟเฟิน-เอ็สเอ็สของนาซีสังหารหมู่ หลังสงครามยุติ ประธานาธิบดีฝรั่งเศสชาร์ล เดอ โกล สั่งการให้คงสภาพหมู่บ้านที่ถูกทำลายไว้ให้เป็นอนุสรณ์และพิพิธภัณฑ์ถาวร และก่อสร้างหมู่บ้านใหม่ขึ้นในพื้นที่ข้างเคียง
บรรณานุกรม
หนังสืออ่านเพิ่มเติม
เอมิ โคบายาชิ
เอมิ โคบายาชิ () เกิดเมื่อวันที่ 1 มกราคม ค.ศ. 1983 เป็นนักแสดงหญิงชาวญี่ปุ่น
อะกิจิ โคะบะยะชิ
อะกิจิ โคะบะยะชิ (6 กันยายน ค.ศ. 1930 - 27 สิงหาคม ค.ศ. 1996) เป็นนักแสดงชายชาวญี่ปุ่น
โย คิตะซะวะ
โย คิตะซะวะ เกิดเมื่อวันที่ 9 กรกฎาคม ค.ศ. 1963 เป็นนักแสดงและนักพากย์ชาวญี่ปุ่น
มะซะชิ คิตะมุระ
มะซะชิ คิตะมุระ เกิดเมื่อวันที่ 8 พฤษภาคม ค.ศ. 1977 เป็นนักแสดงชายชาวญี่ปุ่น
เรียวโกะ โคะบะยะชิ
เรียวโกะ โคะบะยะชิ เกิดเมื่อวันที่ 8 พฤศจิกายน ค.ศ. 1989 เป็นนักแสดงหญิงชาวญี่ปุ่น
เซรัง โคะบะยะชิ
เซรัง โคะบะยะชิ เกิดเมื่อวันที่ 14 กันยายน พ.ศ. 2547 เป็นนักแสดงหญิงชาวญี่ปุ่น
ยูกิโกะ โคบายาชิ
ยูกิโกะ โคบายาชิ () เกิดเมื่อวันที่ 6 ตุลาคม ค.ศ. 1946 เป็นนักแสดงหญิงชาวญี่ปุ่น
มาโฮสึไก พรีเคียว!
มาโฮสึไก พรีเคียว! หรือ มาโฮ เกิร์ล พรีเคียว! เป็นอะนิเมะ พริตตี้เคียว ซีรีส์ที่ 13 ผลิตโดย โตเอแอนิเมชัน ออกอากาศในวันที่ 7 กุมภาพันธ์ ค.ศ. 2016 ทางสถานีโทรทัศน์ ทีวีอาซาฮี
แอร์บัส เอ 330 นีโอ
แอร์บัส เอ A330 นีโอ  เป็นอากาศยานลำตัวกว้างสองเครื่องยนต์ ของ แอร์บัส ปัจจุบันภายใต้การพัฒนาโดยแอร์บัสต้องการจะทดแทน แอร์บัส เอ330ซ๊โอ  มี 2 รุ่น คือ แอร์บัส เอ 330-800 นีโฮ และ แอร์บัส เอ 330-900 นีโอ  ใช้เครื่องยนต์ โรลส์รอยซ์ เทรน์ 7000 (ได้รับการพัฒนาจาก แอร์บัส เอ330 และ แอร์บัส เอ350) คาดว่าจะผลิตทางพาณิชย์ ปี พ.ศ. 2560
รอเดริก สตรอง
คริสโตเฟอร์ "คริส" ลินด์ซีย์ (Christopher "Chris" Lindsey) เกิด 26 กรกฎาคม ค.ศ. 1983 นักมวยปล้ำอาชีพชาวอเมริกัน เป็นที่รู้จักในการร่วมงานกับRing of Honor (ROH) มานานกว่า 13 ปี ภายใต้ชื่อ รอเดริก สตรอง (Roderick Strong) ปัจจุบันเซ็นสัญญากับWWEสังกัดค่ายNXTเป็นสมาชิกของกลุ่ม The Undisputed Era
ใน ROH เขาได้แชมป์ World Champion 1สมัย, แชมป์ Television Champion 1สมัย และแชมป์ World Tag Team Champion 1สมัย และเป็นTriple Crown Champion คนที่2 ของสมาคม ใน FIP เขาได้เป็นแชมป์ World Heavyweight Championship 3สมัย และแชมป์ FIP Tag Team Championship 1สมัยร่วมกับ Erick Stevens และอีก1สมัยร่วมกับ Rich Swann ใน PWG เขาเป็นอดีตแชมป์ PWG World Champion 1สมัย และแชมป์ World Tag Team Champion 3สมัย, ร่วมกับ Davey Richards, Pac และ Jack Evans กับแต่ละสมัยตามลำดับ นอกจากนี้เขายังเป็นนักมวยปล้ำคนเดียวที่ชนะ PWG Dynamite Duumvirate Tag Team Title Tournament ประจำปี 2007 กับ PAC และปี 2008 กับ Evans
เดชคัมภีร์เทวดา 3 หมื่นปีมีข้าคนเดียว
เดชคัมภีร์เทวดา 3 หมื่นปีมีข้าคนเดียว () เป็นภาพยนตร์ศิลปะการต่อสู้สัญชาติจีน ค.ศ. 1993 เขียนบทและผลิตโดย ฉีเคอะ กำกับภาพยนตร์โดย ชิง เสี่ยวถัง นำแสดงโดย หวัง จู่เสียน,หลิน ชิงเสีย ภาพยนตร์ชุดนี้เป็นภาคสุดท้าย ต่อจากภาพยนตร์เรื่อง เดชคัมภีร์เทวดา 2
เหตุการณ์ในภาค 2 ทิ้งปมปริศนาไว้ว่าตงฟางปุ๊ป้ายบูรพาไม่แพ้ (หลิน ชิงเสีย) ตายระหว่างการต่อสู้กับเล่งหูชงที่ผาไม้ดำหรือไม่ ท่ามกลางความปั่นป่วนของยุทธภพ ได้มีผู้แอบอ้างเป็นปุ๊ป้ายมากมาย รวมทั้งเซียะเซียนเหวิน (หวัง จู่เสียน) คนรักเก่าของปุ๊ป้ายเพื่อสร้างความยิ่งใหญ่แห่งลัทธิสุริยันจันทรา เวลาเดียวกันทางราชสำนักได้ส่งกู้ฉางฟง (หวีหยงกวง) เดินทางไปพร้อมขุนนางสเปน เพื่อค้นหาปริศนาความลับของปุ๊ป้ายโดยกู้ฉางฟงคิดว่าปุ๊ป้ายยังไม่ตาย แต่ขุนพลสเปนมีเป้าหมายที่คัมภีร์เทวดา เพื่อต้องการนำกลับไปถวายราชาที่สเปน ต่อมาปริศนาก็ถูกเฉลยว่า ตงฟางปุ๊ป้ายบูรพาไม่แพ้ ยังมีชีวิตอยู่และยุทธภพก็เริ่มปั่นป่วนอีกครั้ง เมื่อเขากลับมา...
แรมโบ้ 4 นักรบพันธุ์เดือด
แรมโบ้ 4 นักรบพันธุ์เดือด () เป็นภาพยนตร์ภาคสี่ของซีรีส์แรมโบ้ต่อจากภาพยนตร์เรื่อง แรมโบ้ 3 ออกฉายในปี ค.ศ. 2008 กำกับภาพยนตร์และ นำแสดงโดย ซิลเวสเตอร์ สตอลโลน โดยเขาได้บอกว่า "ภาพยนตร์เรื่องนี้คือภาพยนตร์แรมโบ้เรื่องสุดท้าย"
20 ปีหลังจาก"จอห์น แรมโบ้" (ซิลเวสเตอร์ สตอลโลน) เก็บตัวอยู่อย่างสันโดษอยู่ทางภาคเหนือของประเทศไทย ที่ซึ่งเขาทำงานอยู่บนเรือบดลำหนึ่งที่ล่องอยู่ในแม่น้ำสาละวิน ใกล้ๆ กับชายแดนไทย-พม่า ความขัดแย้งระหว่างพม่าและชนเผ่ากะเหรี่ยง ซึ่งถือเป็นสงครามกลางเมืองที่กินเวลายาวนานที่สุดในโลก ก้าวสู่ปีที่ 60 แต่แรมโบ้ ผู้ใช้ชีวิตอย่างสันโดษอยู่ในภูเขาที่ปกคลุมไปด้วยป่า คอยตกปลา และจับงูพิษไปขาย เลิกชีวิตที่ต้องต่อสู้มานาน แม้ว่าจะมีทั้งหน่วยแพทย์ พวกกบฏ และผู้อพยพเดินทางผ่านไปในภูมิภาคที่แตกแยกไปด้วยเพลิงสงคราม
ทุกอย่างเปลี่ยนแปลงไปเมื่อกลุ่มมิชชันนารี่ต้องการ ไกด์แม่น้ำชาวอเมริกัน เมื่อซาร่าห์ (จูลี่ เบนซ์) และไมเคิล เบอร์เน็ตต์ (พอล ชูลซี่) ติดต่อมาหาแรมโบ้ พวกเขาอธิบายว่าเพราะการเดินทางไปยังค่ายผู้อพยพเมื่อปีที่แล้ว ทางกองกำลังทหารพม่าได้วางกับระเบิดเอาไว้ตลอดเส้นทาง ทำให้มีอันตรายมากไปกับการเดินทางทางบก พวกเขาขอให้แรมโบ้เป็นไกด์นำทางพวกเขาล่องไปตามแม่น้ำสาละวิน และส่งพวกเขาขึ้นฝั่ง เพื่อให้พวกเขาสามารถนำผลิตภัณฑ์ยา อาหาร และคัมภีร์ไบเบิ้ลไปส่งให้กับชนเผ่ากะเหรี่ยงได้ ในตอนแรก แรมโบ้ปฏิเสธที่จะเดินทางข้ามไปยังฝั่งพม่า แต่สุดท้าย เขาตกลงที่จะพาคนกลุ่มนี้ไป โดยจะส่งซาร่าห์, ไมเคิล และเจ้าหน้าที่บรรเทาทุกข์คนอื่นๆ ณ จุดที่มีการกำหนดเอาไว้ล่วงหน้า
ไม่ถึงสองอาทิตย์ต่อมา บาทหลวงอาร์เธอร์ มาร์ช (เคน ฮาวเวิร์ด) เดินทางมาหาแรมโบ้และบอกเขาว่ากลุ่มมิชชันนารี่ไม่ได้เดินทางกลับมา เขาจำนองบ้านและระดมเงินจากผู้ศรัทธาจากโบสถ์ของเขาเพื่อนำเงินมาจ้างกลุ่มทหารรับจ้าง (แกรห์ม แม็คทาวิช, แมทธิว มาร์สเด้น, ทิม กัง, รีย์ กัลเลกอส, เจก ลา บ็อทซ์) ให้นำตัวกลุ่มมิชชันนารี่กลับมา แรมโบ้ถามว่ากลุ่มมิชชันนารี่ยังมีชีวิตอยู่หรือไม่ มาร์ชตอบว่ามีคนพบเห็นพวกเขาโดนคุมขังอยู่ในค่ายทหารพม่าแห่งหนึ่ง แม้จะเห็นได้ชัดว่าแรมโบ้ลังเลที่จะเข้าไปเกี่ยวข้องกับความรุนแรงและความขัดแย้ง แต่เขารู้ดีว่าเขาต้องยื่นมือเข้าไปช่วย และตกลงใจที่จะพากลุ่มทหารรับจ้างล่องไปตามแม่น้ำ เข้าสู่เขตสงคราม สิ่งที่ติดตามมาก็คือการก้าวสู่นรกบนดิน
ฟุจิวะระ โนะ สึเนะโกะ
ฟุจิวะระ โนะ สึเนะโกะ () จักรพรรดินีใน จักรพรรดินินโก จักรพรรดิองค์ที่ 120 และเป็นพระราชมารดาใน จักรพรรดิโคเม จักรพรรดิองค์ที่ 122
เบลด พันธุ์ฆ่าอมตะ
เบลด พันธุ์ฆ่าอมตะ () เป็นภาพยนตร์ภาคแรกของภาพยนตร์ไตรภาคชุดเบลด ออกฉายในปี ค.ศ. 1998 โดยมีภาคต่อจากนี้คือ เบลด 2 นักล่าพันธุ์อมตะ,เบลด 3 อำมหิต พันธุ์อมตะ กำกับภาพยนตร์โดย สตีเฟ่น นอร์ริงตัน และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด, สตีเฟ่น ดอร์ฟฟ
เบลด เป็นครึ่งมนุษย์ครึ่งแวมไพร์ เขาถูกเผาให้ร้อนด้วยความแค้นจากคำสาปที่ติด ตัวมาตั้งแต่เกิด และต้องการปกป้องชีวิตเผ่าพันธุ์มนุษย์จากการต่อสู้ที่เต็มไปด้วยเลือด เบลด เติบโตมาพร้อมกับคุณสมบัติพิเศษ คือ มีชีวิตอมตะแบบแวมไพร์ แต่มีอายุขัยเหมือนมนุษย์ มีพละกำลังเหนือกว่ามนุษย์ธรรมดา และกระหายเลือดเช่นเดียวกับแวมไพร์ทั่ว ไป แต่มโนธรรมฝ่ายมนุษย์ทำให้เขาตั้งปณิธานที่จะเป็นผู้ไล่ล่าเหล่าร้ายแวมไพร์ที่มี ฟรอสต์ เป็นผู้นำ โดยการช่วยเหลือของ วิสต์เลอร์ ผู้เชี่ยวชาญในการสังหารแวมไพร์
เบลด 2 นักล่าพันธุ์อมตะ
เบลด 2 นักล่าพันธุ์อมตะ () เป็นภาพยนตร์ภาคสองของภาพยนตร์ไตรภาคชุดเบลด ออกฉายในปี ค.ศ. 2002 ซึ่งภาพยนตร์เรื่องนี้เป็นภาพยนตร์ภาคต่อของ เบลด พันธุ์ฆ่าอมตะ โดยมีภาคต่อจากนี้คือ เบลด 3 อำมหิต พันธุ์อมตะ กำกับภาพยนตร์โดย กิลย์เลเมอร์ เด โตโร่ เขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด
เบลด เป็นลูกครึ่งมนุษย์ครึ่งแวมไพร์ที่สุมความแค้นจากคำสาปอันติดตัวแต่กำเนิด และแนวทางเดียวของการชำระแค้นนี้ก็คือการปกป้องเผ่าพันธุ์มนุษย์ให้พ้นเงื้อมมือของเผ่าพันธุ์แวมไพร์ ด้วยการต่อสู้นองเลือด มาครั้งนี้ภาระกิจใหม่ของเบลดถูกสถานการณ์บังคับให้ร่วมมือกับเหล่าแวมไพร์ ที่เขาเกลียด เพื่อเอาชนะอสูรพันธุ์ใหม่ที่มุ่งกำจัดทั้งมนุษย์แลtแวมไพร์ เบลด มีครึ่งหนึ่งเป็นมนุษย์ ในขณะที่อีกครึ่งหนึ่งก็เป็นแวมไพร์ เขาถือกำเนิดขึ้น ในตอนที่มารดาของเขาถูกแวมไพร์ทำร้าย แต่ต้องขอบคุณ วิสเลอร์ ที่ให้การช่วยเหลือเขาทั้งในเรื่องของเซรุ่มที่ทำไม่ให้ เบลดกลายร่างซ้ำยัง สามารถทำให้เขาเดินอยู่ได้ในตอนกลางวันแม้ในยามที่มีแสงแดด แต่หลังจากหายตัวไปของวิสเลอร์ เขาได้พบกับ สกัด ผู้ที่พัฒนาอาวุธของเบลดไปจนถึงความเป็นสุดยอด และรับรู้ถึงแผนการสงครามล้างเผ่าพันธุ์มนุษย์และแวมไพร์ของปิศาจพันธุ์ใหม่ ริปเปอร์
เบลด 3 อำมหิต พันธุ์อมตะ
เบลด 3 อำมหิต พันธุ์อมตะ () เป็นภาพยนตร์ภาคสุดท้ายของภาพยนตร์ไตรภาคชุดเบลด ออกฉายในปี ค.ศ. 2004 ซึ่งภาพยนตร์เรื่องนี้เป็นภาพยนตร์ภาคต่อของ เบลด 2 นักล่าพันธุ์อมตะ กำกับภาพยนตร์และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด สำหรับเสียงพากย์ ให้เสียงโดย ทีมพากย์พันธมิตร
จากเหตุการณ์ที่ผ่านมาทั้งสองภาค เหล่าแวมไพร์ไม่เคยเอาชนะนักล่าอย่าง เบลด เจ้าของฉายา The Daywalker ได้เลยสักครั้ง กับดักสุดท้ายที่เบลดต้องเผชิญก็คือ เดร็ค ราชันย์แห่งแวมไพร์ ที่ถูกพัฒนาจนถึงขั้นสุดยอดจนยากที่จะต้านทาน ผู้กุมโครงสร้างหลักของโลกมนุษย์ แผนของเดร็คคือ การปล่อยข่าวสร้างให้เบลดกลายเป็นผู้ต้องสงสัย ในคดีฆ่าต่อเนื่องอันสยดสยอง!! และเป็นโชคร้ายของเบลด เมื่อทุกคนหลงเชื่อ!! ทั้งเหล่ามนุษย์และแวมไพร์ ต่างระดมกำลังเพื่อตามจับเขา จึงถึงคราวที่เบลดต้องยอมรับความช่วยเหลือจาก The Nightstalkers ทีมมนุษย์ล่าแวมไพร์ที่เขาเคยดูถูกอย่าง แฮนนิบาล คิง และ อะบิเกล วิสเลอร์ ลูกสาวของ ดร.วิสเลอร์ ผู้มีพระคุณของเขานั่นเอง...
ฟุจิวะระ โนะ ทะมะโกะ
ฟุจิวะระ โนะ ทะมะโกะ () จักรพรรดินีใน จักรพรรดิโทะบะ จักรพรรดิองค์ที่ 74 และเป็นพระราชมารดาของ จักรพรรดิซุโตะกุ จักรพรรดิองค์ที่ 75 และ จักรพรรดิโกะ-ชิระกะวะ จักรพรรดิองค์ที่ 77
เอกอลนูแวลเดอลาซุอิสรอม็องด์
เอกอลนูแวลเดอลาซุอิสรอม็องด์ () โรงเรียนระดับชั้นประถมศึกษาและมัธยมศึกษาแห่งหนึ่ง ตั้งอยู่ในเมืองโลซาน ประเทศสวิตเซอร์แลนด์ ก่อตั้งขึ้นเมื่อ พ.ศ. 2449 ซึ่งนักเรียนที่ศึกษาอยู่ที่โรงเรียนแห่งนี้มีทั้งแบบไป-กลับและอยู่ประจำ
ที่โรงเรียนแห่งนี้พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้เคยเสด็จมาศึกษาในช่วง พ.ศ. 2476 - พ.ศ. 2486 และพระบาทสมเด็จพระปรมินทรมหาภูมิพลอดุลยเดช (ขณะดำรงพระอิสริยยศสมเด็จพระเจ้าน้องยาเธอ เจ้าฟ้าภูมิพลอดุลยเดช) ได้เคยเสด็จมาศึกษาในช่วง พ.ศ. 2478 - พ.ศ. 2488
การท่องเที่ยวในประเทศเยอรมนี
ประเทศเยอรมนีเป็นประเทศที่มีผู้มาเยือนมากที่สุดเป็นอันดับเจ็ดของโลก กับจำนวนรวม 407.26 ล้านรายการค้างคืนในช่วงปี ค.ศ. 2012 ในจำนวนนี้รวมถึง 68.83 ล้านรายการค้างคืนโดยนักท่องเที่ยวชาวต่างชาติในปี ค.ศ. 2009 จากประเทศเนเธอร์แลนด์, สหรัฐอเมริกา และสวิตเซอร์แลนด์ (ดูตาราง) นอกจากนี้ เป็นจำนวนกว่า 30 เปอร์เซ็นต์ของชาวเยอรมัน ที่ใช้เวลาในวันหยุดของพวกเขาในประเทศของตนเอง ตามรายงานเกี่ยวกับความสามารถในการแข่งขันของการเดินทางและธุรกิจท่องเที่ยว ประเทศเยอรมนีได้รับการจัดให้เป็นหนึ่งในสถานที่ท่องเที่ยวที่ปลอดภัยที่สุดของโลก
องค์กรบริหารหลักอย่างเป็นทางการสำหรับการท่องเที่ยวในประเทศเยอรมนีคือคณะกรรมการการท่องเที่ยวแห่งชาติเยอรมัน (เกเอ็นเทเบ) เป็นตัวแทนทั่วโลกโดยสำนักงานการท่องเที่ยวแห่งชาติใน 29 ประเทศ จากการสำรวจโดยองค์กรนี้รวมถึงการรับรู้และเหตุผลของการพักผ่อนวันหยุดในประเทศเยอรมนี มีรายละเอียดดังนี้: วัฒนธรรม (75%), นอกบ้าน/ชนบท (59%), เมือง (59%), ความสะอาด (47%), การรักษาความปลอดภัย (41%), ความทันสมัย (36%), โรงแรมที่ดี (35%), วิธีทำอาหาร/การครัวที่ดี (34%), การเข้าถึงที่ดี (30%), ความเป็นสากล/การต้อนรับ (27%), แหล่งช้อปปิ้งที่ดี (21%), สถานบันเทิงยามค่ำคืน (17%), และราคา/อัตราส่วนประสิทธิภาพที่ดี (10%) (โดยหลายคำตอบต่างเป็นไปได้)
ในปี ค.ศ. 2012 มีนักท่องเที่ยวต่างชาติกว่า 30.4 ล้านคนเข้ามาในประเทศเยอรมนี นำมาซึ่งรายรับจากการท่องเที่ยวระหว่างประเทศกว่า 3 หมื่น 8 พันล้านดอลลาร์สหรัฐ การเดินทางและการท่องเที่ยวทั้งในและต่างประเทศได้มีส่วนช่วยรวมโดยตรงต่อผลิตภัณฑ์มวลรวมในประเทศเยอรมนีกว่า 43.2 พันล้านยูโร รวมถึงผลกระทบที่ชักนำและโดยอ้อม, ก่อให้เกิดอุตสาหกรรม 4.5% ต่อผลิตภัณฑ์มวลรวมในประเทศเยอรมนี และสนับสนุนงาน 2 ล้านอัตรา (4.8% ของการจ้างงานทั้งหมด) โดยมีอีเทเบ เบอร์ลิน เป็นนิทรรศการพาณิชย์การท่องเที่ยวชั้นนำของโลก
นักท่องเที่ยวส่วนใหญ่ที่เดินทางมาเยือนประเทศเยอรมนีช่วงระยะเวลาสั้น ๆ ในปี ค.ศ. 2014 มาจากประเทศต่อไปนี้:
วิ่งสู้ฟัด 5 เหิรสู้ฟัด
วิ่งสู้ฟัด 5 เหิรสู้ฟัด (อังกฤษ:New Police story) เป็นภาพยนตร์ฮ่องกงแนวแอกชั่นจากปี ค.ศ. 2004 ภาพยนตร์เรื่องนี้เป็นภาพยนตร์ภาคที่ห้าในภาพยนตร์ซีรีส์ชุด วิ่งสู้ฟัด ต่อจาก วิ่งสู้ฟัด 4 โดยมีภาคต่อคือ วิ่งสู้ฟัด 2013 กำกับภาพยนตร์โดย เฉิน มู่เซิ่ง นำแสดงโดย เฉินหลง,อู๋ เอี้ยนจู่,เซียะ ถิงฟง
เมื่อตำรวจฝีมือดีต้องมาเสียอนาคต พร้อมกับเสียเพื่อนร่วมงาน เพราะแก๊งโจรวัยรุ่นที่รักสนุกก่อความวุ่นวาย เขาได้แต่โทษตัวเอง และเอาแต่เก็บตัว แต่เมื่อเด็กหนุ่มคนหนึ่งได้เข้ามาเพื่อช่วยให้เขากลับมาจัดการกับแก๊งโจรวัยรุ่นกลุ่มเดิม เขาจะสามารถกลับมาผดุงความยุติธรรมได้หรือไม่ และเขาจะใช้วิธีอะไรจัดการกับแก๊งโจรกลุ่มนี้
เรียว คิมุระ
เรียว คิมุระ เกิดเมื่อวันที่ 23 กันยายน ค.ศ. 1988 เป็นนักแสดงชายชาวญี่ปุ่น
อิซะโอะ คิมุระ
อิซะโอะ คิมุระ (22 กรกฎาคม ค.ศ. 1923 - 4 มิถุนายน ค.ศ. 1981) เป็นนักแสดงชายชาวญี่ปุ่น
อะริซะ โคะมิยะ
อะริซะ โคะมิยะ เกิดเมื่อวันที่ 5 กุมภาพันธ์ ค.ศ. 1994 เป็นนักแสดงหญิงชาวญี่ปุ่น
หวงเฟยหง ภาค 5 ตอน สยบจอมสลัด
หวงเฟยหง ภาค 5 ตอน สยบจอมสลัด (อังกฤษ: Once Upon a Time in China V) เป็นภาพยนตร์ศิลปะการต่อสู้สัญชาติฮ่องกง ค.ศ. 1994 กำกับภาพยนตร์โดยฉีเคอะ ภาพยนตร์ชุดนี้เป็นภาคที่ห้าของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 4 ตอน บรมคนพิทักษ์ชาติ โดยมีภาคต่อจากนี้คือ หวงเฟยหง พิชิตตะวันตก นำแสดงโดย เจ้า เหวินจั๋ว รับบทเป็นหวงเฟยหง,กวน จือหลิน, ม้อ เส้าชง
เรื่องราวเล่าต่อเนื่องจากภาค 4 หลังจากเหตุการณ์วุ่นวายในเมืองหลวง หวงเฟยหง ออกเดินทางกลับบ้านอีกครั้งพร้อมบิดา น้าสิบสี่ และบรรดาผู้ติดตาม ทั้งหมดนัดพบ น้าสิบสาม ที่เมืองบ้านนอกห่างไกลแห่งหนึ่ง กลายเป็นว่าเมืองที่ว่า กำลังเกิดเหตุโจรสลัดคุกคาม หวงเฟยหงจึงตัดสินใจเข้าช่วยเหลือในที่สุด
หลังจากที่ภาคที่แล้วไม่ค่อยจะประสบความสำเร็จเท่าไหร่นัก เพื่อสร้างความสนุกสนานๆ ให้กลับมาอีกครั้ง ฉีเคอะจึงสร้างภาคใหม่โดยดึงดาราเก่าๆ มาร่วมงานอีกครั้ง ทั้ง กวนจือหลิน Kent Cheng อาโซฟันเหยิน(กัวะจิ่งอันมาแทนจางเซียะโหย่ว) การสร้างบทน้าสิบสี่ ขึ้นมาในภาคที่แล้วอาจจะดูค่อนข้างไร้เหตุผลและไม่เข้าท่าสำหรับบางคน แต่เมื่อในภาคนี้ที่มีการ นำบทน้าสิบสามกลับมากลับทำให้เรื่องราวความรักของหวงเฟยหง มีแง่มุมใหม่ๆ มากกว่าที่จะเล่นบทพ่อแง่แม่งอนกับแบบซ้ำซากอย่างใน 3 ภาคแรก ความรักสามเส้าของทั้ง 3 ดูมีมิติความซับซ้อนมากขึ้น รวมทั้งการใส่เรื่องราวความสัมพันธ์พี่สาวน้องสาวของน้าสิบสามกับ น้าสิบสี่ ก็ดูลึกซึ้งกินใจ น่าชม
โคเอ็ง คนโด
โคเอ็ง คนโด เกิดเมื่อวันที่ 11 ตุลาคม ค.ศ. 1978 เป็นนักแสดงชายชาวญี่ปุ่น
โยชิมาซะ คนโด
โยชิมาซะ คนโด () เกิดเมื่อวันที่ 13 สิงหาคม ค.ศ. 1961 เป็นนักแสดงชายชาวญี่ปุ่น
มะฮิรุ คนโนะ
มะฮิรุ คนโนะ เกิดเมื่อวันที่ 12 เมษายน ค.ศ. 1977 เป็นนักแสดงหญิงชาวญี่ปุ่น
มะโกะ มิโดะริ
มะโกะ มิโดะริ เกิดเมื่อวันที่ 26 มีนาคม ค.ศ. 1944 ที่ประเทศไต้หวัน เป็นนักแสดงหญิงชาวญี่ปุ่น
โยะชิโอะ โคะซุกิ
โยะชิโอะ โคะซุกิ (15 กันยายน ค.ศ. 1903 - 12 มีนาคม ค.ศ. 1968) เป็นนักแสดงชายชาวญี่ปุ่น
โยโกะ มิฮะระ
โยโกะ มิฮะระ (10 มกราคม ค.ศ. 1933 -  กรกฎาคม ค.ศ. 2013) เป็นนักแสดงหญิงชาวญี่ปุ่น
ฮิโระชิ มิกะมิ
ฮิโระชิ มิกะมิ เกิดเมื่อวันที่ 23 กรกฎาคม ค.ศ. 1962 เป็นนักแสดงชายชาวญี่ปุ่น
คาโยะ มัตสึโอะ
คาโยะ มัตสึโอะ เกิดเมื่อวันที่ 17 มีนาคม ค.ศ. 1943 เป็นนักแสดงหญิงชาวญี่ปุ่น
โนะบุโอะ คะเนะโกะ
โนะบุโอะ คะเนะโกะ (27 มีนาคม ค.ศ. 1923 - 20 มกราคม ค.ศ. 1995) เป็นนักแสดงชายชาวญี่ปุ่น
พรรคคอมมิวนิสต์โรมาเนีย
พรรคคอมมิวนิสต์โรมาเนีย (โรมาเนีย: ', PCR)หรือชือเดิมคือพรรคกรรมกรโรมาเนียเป็นพรรคคอมมิวนิสต์ของสาธารณรัฐสังคมนิยมโรมาเนียก่อตั่งในปี 1921 แต่มามีอำนาจในปี 1947
พรรคคอมมิวนิสต์โรมาเนียทำให้โรมาเนียเป็นคอมมิวนิสต์สายเสรีในยุค 1960 จนถึงปี 1980 โรมาเนียเรื่มการปกครองโดยความเข้มงวดและ นิโคไล เชาเชสกู ได้นำลัทธิบูชาบุคคลมาใช้จนพรรคถูกยุบในปี 1989 ในการปฏิวัติโรมาเนีย
ฟัดทะลุโลก
ฟัดทะลุโลก ( ; ) เป็นภาพยนตร์แนวศิลปะการต่อสู้สัญชาติฮ่องกง ในปี ค.ศ. 1989 ภาพยนตร์โดย ฉีเคอะ นำแสดงโดย หลี่ เหลียนเจี๋ย, ยฺเหวียน หฺวา, คอรี่ย์ หยวน, เฉินกวนไถ้, เจอร์รี ทริมเบิล, คริสตัล คว็อก, คริส คาร์เนล, ริวเบน กอนซาเลส, แอนน์ ริคเก็ตส์, เฮนรี เพนซี, จอห์น เครง
อาจารย์ซือเต๋อเป็นที่รู้จักและนับถือจากผู้คนในเรื่องของการรักษาโรคด้วยสมุนไพรจีน นอกจากนั้นอาจารย์ซือเต๋อยังเปิดโรงเรียนสอนศิลปะป้องกันตัวอีกด้วย จอห์นนี่ หนึ่งในลูกศิษย์ของอาจารย์ซือเต๋อต้องการเปิดโรงเรียนเช่นเดียวกัน ซึ่งความฝันจะบรรลุผลได้ก็ต่อเมื่อที่นี่ต้องไม่มีอาจารย์ซือเต๋อ เขาจึงพาสมุนไปพังโรงเรียนของอาจารย์ ทำให้อาจารย์ได้รับบาดเจ็บและไปหลบซ่อนตัวอยู่ที่บ้านของแอนนา อาหลี่ ศิษย์เอกของอาจารย์ซือเต๋อได่เดินทางจากฮ่องกงมายังอเมริกา เขาถูกปล้นที่สนามบินแต่ก็ใช้วิชาที่ร่ำเรียนมาซัดพวกขโมยซะจนหมอบราบคาบ
เมื่อมาถึงโรงเรียน อาหลี่ก็ได้รู้ว่าอาจารย์หายตัวไป แถมตัวเขายังถูกตำรวจจับไปอีกด้วย แต่อาหลี่ก็ถูกปล่อยตัว เพราะเขาใช้วิชาแพทย์จีนช่วยรักษานายตำรวจนายหนึ่ง หลังถูกปล่อยตัวแล้วอาหลี่ก็ได้พบกับอาจารย์ซือเต๋อ อาจารย์พยายามเกลี่ยกล่อมให้อาหลี่อยู่ช่วยงานกันที่นี่ แต่อาหลี่ต้องการให้อาจารย์กลับไปฮ่องกงกับเขามากกว่า
โคลิน เทรวอร์โรว์
โคลิน ที. เทรวอร์โรว์ (; เกิด 13 กันยายน ค.ศ. 1976) เป็นผู้กำกับภาพยนตร์และนักเขียนบทชาวอเมริกัน เกิดที่เมืองซานฟรานซิสโกและโตที่เมืองโอ๊กแลนด์ มีบิดาเป็นนักดนตรีวงคันทรีร็อก ส่วนมารดาเป็นช่างภาพ ในวัยเด็ก เทรวอร์โรว์เคยร้องคอรัสให้กับคณะอุปรากรซานฟรานซิสโก เมื่อเป็นวัยรุ่น เขาได้รับรางวัลจากเทศกาลภาพยนตร์มิลล์วัลเลย์และเทศกาลภาพยนตร์เยาวชนซานฟรานซิสโก เทรวอร์โรว์เรียนจบโรงเรียนมัธยมปีดมองต์และโรงเรียนศิลปะทิสช์ มหาวิทยาลัยนิวยอร์ก
ในปี ค.ศ. 2002 เทร์วอร์โรว์กำกับภาพยนตร์สั้นเรื่องแรกชื่อ "Home Base" และภาพยนตร์สารคดี "Reality Show" ในปี ค.ศ. 2004 นอกจากนี้เขายังทำหน้าที่ผู้เขียนบท โดยในปี ค.ศ. 2008 เทรวอร์โรว์ร่วมงานกับเดเรก คอนนอลลี ซึ่งรู้จักกันมาตั้งแต่เขายังเป็นนักศึกษามหาวิทยาลัย ในปี ค.ศ. 2012 เทรวอร์โรว์กำกับภาพยนตร์เรื่อง "Safety Not Guaranteed" ซึ่งคอนนอลลีเป็นผู้เขียนเรื่อง ภาพยนตร์เรื่องนี้ได้รับการตอบรับในทางที่ดีและได้รับหลายรางวัล เทรวอร์โรว์และคอนนอลลีร่วมงานกันอีกครั้งใน "จูราสสิค เวิลด์" และ "จูราสสิค เวิลด์ อาณาจักรล่มสลาย" ภาพยนตร์ลำดับที่ 4 และ 5 ในชุด "จูราสสิค พาร์ค"
ในปี ค.ศ. 2015 มีการประกาศว่าเทรวอร์โรว์จะเป็นผู้กำกับ "Star Wars: Episode IX" (ค.ศ. 2019) โดยเขียนบทร่วมกับคอนนอลลี แต่ต่อมาในเดือนกันยายน ค.ศ. 2017 เทรวอร์โรว์ถอนตัวจากการเป็นผู้กำกับภาพยนตร์เรื่องนี้เนื่องจาก "ความคิดเห็นไม่ตรงกัน" และเจ.เจ. แอบรัมส์จะมาทำหน้าที่ผู้กำกับแทน โดยจะร่วมเขียนบทกับคริส เทอร์ริโอ
ปัจจุบัน เทรวอร์โรว์อาศัยอยู่กับครอบครัวที่รัฐเวอร์มอนต์ สหรัฐอเมริกา
พรรคคอมมิวนิสต์ชิลี
พรรคคอมมิวนิสต์ชิลี () เป็นพรรคการเมืองของชิลี ก่อตั้งในปี ค.ศ. 1922 พรรคคอมมิวนิสต์ชิลีเคยสร้างประวัติศาสตร์รวมกับพรรคสังคมนิยมแห่งชิลีเป็นพรรคคอมมิวนิสต์เอียงซ้ายพรรคแรกในโลกที่ได้รับการเลือกตั้งในปี ค.ศ. 1970 แต่สหรัฐอเมริกาไม่ยอมรับและช่วยทำการรัฐประหารในปี 1973
นินเท็นโดสวิตช์
นินเทนโดสวิตช์ (, ) ที่รู้จักกันในภายใต้ชื่อรหัสพัฒนาว่า เอ็นเอกซ์ (NX) เป็นคอนโซลวิดีโอเกม โดยระบบออกจำหน่ายในวันที่ 3 มีนาคม พ.ศ. 2560 ซึ่งนินเทนโดสวิตช์ เป็นเครื่องเล่นเกมแบบไฮบริดจ์ สามารถใช้เล่นได้ทั้งแบบในบ้านโดยจะมีตัวแท่นวาง (หรือ Docking Station) เพื่อเชื่อมต่อเข้ากับทีวีผ่านพอร์ท HDMI และแบบพกพา ที่เล่นได้บนแท็บเล็ตทั้งพกพา และตั้งโต๊ะได้
โดยตัวนินเทนโดสวิตช์นั้นจะมี เครื่องคอนโซล , ตัวแท่นวาง และ จอย-คอน
ตัวแท่นวางสำหรับนินเทนโดสวิตช์นั้น จะเป็นตัวที่สามารถจ่ายไฟให้กับตัวแท็บเล็ตและออกสู่จอโทรทัศน์พร้อม ๆ กันได้ ซึ่งตัวแท่นวางจะมีพอร์ท HDMI 1 พอร์ท , USB 3.0 1 พอร์ท และ USB 2.0 2 พอร์ท ในทางด้านประสิทธิภาพในการเล่นเกมบนแท่นวางนั้น จะสามารถเล่นเกมได้บนความละเอียด Full HD (1920x1080) ที่ 60 เฟรมต่อวินาที โดยขึ้นอยู่กับเกมที่รองรับด้วย เช่น เกมเดอะเลเจนด์ออฟเซลดา บรีทออฟเดอะไวลด์เมื่อเชื่อมเข้าแท่นวางจะสามารถรันเกมได้บนความละเอียด HD+ (1600x900) ที่ 30 เฟรมต่อวินาที
โดยตัวจอยคอนนั้น จะมีอยู่ 2 ข้าง คือข้างซ้าย จะเรียกว่า จอย-คอน แอล (Joy-Con L) และข้างขวา จะเรียกว่า จอย-คอน อาร์ (Joy-Con R) โดยสามารถประกอบเข้ากับตัวแท็บเล็ตได้ และสามารถแยกออกจากกัน เพื่อเอามาเล่นเกมในรูปแบบ 2 คนได้ (เฉพาะบางเกม)
ปุ่มบนจอยคอนนั้น ประกอบด้วย ปุ่มควบคุมและการเลือก จำนวนข้างละ 4 ปุ่ม (โดยจอย-คอน แอล (Joy-Con L) จะเป็นปุ่ม D-Pad และจอย-คอน อาร์ (Joy-Con R) จะเป็นปุ่ม ABXY) , แท่นหรรษาแบบอนาล็อกและสามารถกดได้เป็นปุ่มที่ห้า , ปุ่ม + และ - และที่ด้านข้างจะมีปุ่ม SL กับ SR ด้วย ส่วนเซนเซอร์นั้น จะมีเซนเซอร์ Accelerometer และ Gyroscope สำหรับควบคุมทิศทาง
หมื่นไมล์แค่ใจเอื้อม (อัลบั้ม)
หมื่นไมล์แค่ใจเอื้อม เป็นสตูดิโออัลบั้มชุดที่ 2 ของวงดิ อิมพอสซิเบิ้ล วางจำหน่ายในรูปแบบแผ่นเสียงในปี พ.ศ. 2516 โดยบันทึกเสียงหลังจากที่ทางวงเดินทางกลับมาจากการเล่นดนตรีที่รัฐฮาวาย สหรัฐอเมริกา
อัลบั้มชุดนี้มีการเปลี่ยนแปลงสมาชิกในวงจากสตูดิโออัลบั้มชุดแรก โดยพิชัย ทองเนียม มือเบสได้ลาออกจากวง และถูกแทนที่ด้วยสมชาย กฤษณเศรณี และเรวัต พุทธินันทน์
รายชื่อรางวัลที่เอ็กโซได้รับ
รายชื่อรางวัลที่เอ็กโซ (อังกฤษ: EXO) ได้รับ ตั้งแต่เดบิวต์จนถึงปัจจุบัน กลุ่มนักร้องบอยแบนด์สัญชาติเกาหลีใต้ที่เปิดตัวในปี ค.ศ. 2011 ภายใต้สังกัด SM เอนเตอร์เทนเมนต์ โดยพวกเขาได้รับรางวัลมากมายจากทั้งเกาหลีใต้และจีนแผ่นดินใหญ่ EXO ชนะรางวัลแรกของพวกเขาในรายการเพลงของประเทศเกาหลีใต้ "มิวสิกแบงก์" ด้วยซิงเกิลเพลง "Wolf" ในวันที่ 14 มิถุนายน ปี ค.ศ. 2013 ปีถัดมาหลังจากการเปิดตัวอย่างเป็นทางการของพวกเขา
วอลเลย์บอลชายชิงแชมป์เอเชีย
วอลเลย์บอลชายชิงแชมป์เอเชีย () เป็นการแข่งขันวอลเลย์บอลชายระดับทีมชาติชุดใหญ่ของทวีปเอเชีย และโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) การแข่งขันครั้งแรกจัดขึ้นในปี ค.ศ. 1975 และจัดขึ้นทุกๆ 4 ปี ตั้งแต่ในปี ค.ศ. 1987 การแข่งขันได้จัดขึ้นทุกๆ 2 ปี
ปัจจุบันแชมป์เป็นของทีมชาติญี่ปุ่น ซึ่งเป็นแชมป์สมัยที่ 9 ของการแข่งขัน
วอลเลย์บอลหญิงชิงแชมป์เอเชีย
วอลเลย์บอลหญิงชิงแชมป์เอเชีย () เป็นการแข่งขันวอลเลย์บอลหญิงระดับทีมชาติชุดใหญ่ของทวีปเอเชีย และโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) การแข่งขันครั้งแรกจัดขึ้นในปี ค.ศ. 1975 และจัดขึ้นทุกๆ 4 ปี ตั้งแต่ในปี ค.ศ. 1987 การแข่งขันได้จัดขึ้นทุกๆ 2 ปี โดยการแข่งขันครั้งล่าสุดจัดขึ้นที่ประเทศฟิลิปปินส์ และทีมชนะเลิศคือทีมชาติญี่ปุ่น
โคอิจิ อิวากิ
โคอิจิ อิวากิ เกิดเมื่อวันที่ 21 มีนาคม ค.ศ. 1951 เป็นนักแสดงชายชาวญี่ปุ่น
รัน อิโต
รัน อิโต เกิดเมื่อวันที่ 13 มกราคม ค.ศ. 1955 เป็นนักแสดงหญิงชาวญี่ปุ่น
เทรูยูกิ คางาวะ
เทรูยูกิ คางาวะ () เกิดเมื่อวันที่ 7 ธันวาคม ค.ศ. 1965 เป็นนักแสดงชายชาวญี่ปุ่น
อาซามิ คาอิ
อาซามิ คาอิ () (เกิดเมื่อวันที่ 9 มกราคม ค.ศ. 1987 ที่เมืองคูมาโมโตะ) เป็นนักแสดงหญิงและโมเดลชาวญี่ปุ่น
เค็นโตะ คะกุ
เค็นโตะ คะกุ เกิดเมื่อวันที่ 3 กรกฎาคม ค.ศ. 1989 ที่โตเกียว,ประเทศญี่ปุ่น เป็นนักแสดงชายชาวญี่ปุ่น
โทะโมะฮิโระ คะกุ
โทะโมะฮิโระ คะกุ เกิดเมื่อวันที่ 5 กันยายน ค.ศ. 1984 เป็นนักแสดงชายชาวญี่ปุ่น
ฮิโระชิ โคะอิซุมิ
ฮิโระชิ โคะอิซุมิ (12 สิงหาคม ค.ศ. 1926 - 31 พฤษภาคม ค.ศ. 2015) เป็นนักแสดงชายชาวญี่ปุ่น[1][1]
โคะตะโร โคะอิซุมิ
โคะตะโร โคะอิซุมิ เกิดเมื่อวันที่ 10 กรกฎาคม ค.ศ. 1978 ที่เมืองโยะโกะซุกะ จังหวัดคะนะงะวะ เป็นนักแสดงชายชาวญี่ปุ่นและเป็นลูกชายของนายกรัฐมนตรีญี่ปุ่น จุนอิชิโร โคะอิซุมิ
ริโนะ คะตะเซะ
ริโนะ คะตะเซะ เกิดเมื่อวันที่ 8 พฤษภาคม ค.ศ. 1957 เป็นนักแสดงหญิงชาวญี่ปุ่น
จูชิโร โคะโนะเอะ
จูชิโร โคะโนะเอะ (10 เมษายน ค.ศ. 1914 - 24 พฤษภาคม ค.ศ. 1977) ที่นะงะโอะกะ เป็นนักแสดงชายชาวญี่ปุ่น
หล่อเลย
"หล่อเลย" เป็นซิงเกิลของวงดนตรีพลพล พลกองเส็ง ในปี พ.ศ. 2559 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-ทำนองโดย ปัณฑพล ประสารราชกิจ (โอม Cocktail) และเรียบเรียงโดย ชวรัตน์ หรรษคุณาฒัย ,กรณ์ มหาดำรงค์กุล ,วิวัฒน์ สว่างวรรณรัตน์ เนื้อหาเพลงคือหลาย ๆ คนที่จีบหญิงแต่ไม่มีความหล่อ ไม่มีความสามารถ แต่เค้าอาจจะเป็นคนดี มีน้ำใจ แค่นั้นก็หล่อแล้ว
มิวสิกวิดิโอเป็นเรื่องของผู้ชายคนนึงที่ไม่ได้หล่อมาก รับบทโดย น้องโอบ – โอบนิธิ วิวรรธนวรางค์ ไปตามจีบผู้หญิงคือ น้องมะปราง – อลิสา ขุนแขวง แต่จะโดนเมินตลอดเวลาเพราะหน้าตาและฝีมือร้องเพลงจีบหญิงเนี่ย..มันแย่มาก แต่แล้วก็ได้แก๊งค์นักดนตรีหนุ่มหล่อฝีมือดีที่คัดแล้วคัดอีกจากวงต่าง ๆ ในค่ายจีนี่ฯ คือ โบ๊ท มือเบสวงเดอะเยอร์ , เชา มือกีต้าร์วงค็อกเทล , แอร์ นักร้องนำวงเดอะมูส , โจอี้ มือกลองวงพาราด็อกซ์ และ น้องแดน มือไวโอลิน อีก คน มาช่วยสอนเล่นสอนร้องจนทำเพลงลงยูทูปจีบสาวได้ในที่สุดเพลง "หล่อเลย" ได้อันดับสูงสุดที่ 31 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 16 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูโกะ นะกะมุระ
ยูโก นะกะมุระ เกิดเมื่อวันที่ 7 มกราคม ค.ศ. 1975 เป็นนักแสดงหญิงชาวญี่ปุ่น
ฮิโระยุกิ นิชิโมะโตะ
ฮิโระยุกิ นิชิโมะโตะ (3 มกราคม ค.ศ. 1927 - 19 เมษายน ค.ศ. 2015) เป็นนักแสดงชายชาวญี่ปุ่น
อายานะ ซากาอิ
อายานะ ซากาอิเกิดเมื่อวันที่ 16 พฤษภาคม ค.ศ. 1985 เป็นนักแสดงหญิงชาวญี่ปุ่น
ฮิเดะโอะ มุโระตะ
ฮิเดะโอะ มุโระตะ (7 ตุลาคม ค.ศ. 1937 - 15 มิถุนายน ค.ศ. 2002) เป็นนักแสดงชายชาวญี่ปุ่น
โคตะโระ ซะโตะมิ
โคตะโระ ซะโตะมิ เกิดเมื่อวันที่ 28 พฤศจิกายน ค.ศ. 1936 ที่เมืองฟุจิโนะมิยะ จังหวัดชิซุโอะกะ ประเทศญี่ปุ่น เป็นนักแสดง
ชิงูซะ ทากากุ
ชิงูซะ ทากากุ () เกิดเมื่อวันที่ 11 สิงหาคม ค.ศ. 1978 ที่เมืองโตเกียว เป็นนักแสดงหญิงชาวญี่ปุ่น
ชินจิ ทาเกดะ
ชินจิ ทาเกดะ เกิดเมื่อวันที่ 18 ธันวาคม ค.ศ. 1972 เป็นนักแสดงชายชาวญี่ปุ่น[1]
""
""
เคะอิ ทะนะกะ
เคะอิ ทะนะกะ เกิดเมื่อวันที่ 10 กรกฎาคม ค.ศ. 1984 ที่เมืองโตเกียว เป็นนักแสดงชายชาวญี่ปุ่น
อิซะโอะ ยะมะงะตะ
อิซะโอะ ยะมะงะตะ (25 กรกฎาคม ค.ศ. 1915 - 28 มิถุนายน ค.ศ. 1996) เป็นนักแสดงชายชาวญี่ปุ่น แสดงภาพยนตร์มากถึง 80 เรื่อง ตั้งแต่ปี ค.ศ. 1951 ถึง ค.ศ. 1984
มิยะโกะ ยะมะงุชิ
มิยะโกะ ยะมะกุชิ เกิดเมื่อวันที่ 3 กุมภาพันธ์ ค.ศ. 1952 เป็นนักแสดงหญิงชาวญี่ปุ่น
อะซะฮิ อุชิดะ
อะซะฮิ อุชิดะ เกิดเมื่อวันที่ 30 พฤษภาคม ค.ศ. 1982 เป็นนักแสดงชายชาวญี่ปุ่น
กระทรวงกีฬา (ประเทศรัสเซีย)
กระทรวงกีฬาแห่งสหพันธรัฐรัสเซีย () เป็นกระทรวงในสหพันธรัฐรัสเซียทำหน้าที่ดูแลเรื่องกีฬาในประเทศรัสเซีย
พระแทรกคำ
พระแทรกคำ (พระแซกคำ) (ພຣະແຊກຄໍາ) เป็นพระพุทธรูปประทับขัดสมาธิราบ ปางมารวิชัย ศิลปะสมัยเชียงแสนยุคปลาย สร้างในปีใด ไม่ปรากฏหลักฐานแน่ชัด
พระแทรกคำสร้างเมื่อใดไม่ปรากฏ เดิมอยู่เชียงใหม่ ภายหลังเมื่อพระเจ้าไชยเชษฐาธิราชอัญเชิญพระแก้วมรกตจากเมืองเชียงใหม่ก็ได้อัญเชิญพระแทรกคำไปหลวงพระบางด้วย ครั้นเมื่อย้ายราชธานีไปที่เวียงจันทน์ในปี พ.ศ.2103 ก็อัญเชิญพระแทรกคำไปไว้ที่นั่น พร้อมกับพระแก้วมรกต ต่อมาเมื่อเจ้าพระยาบดินทรเดชา (สิงห์ สิงหเสนี) ขึ้นไปปราบเจ้าอนุวงศ์ในปี พ.ศ.2369 จึงอัญเชิญ พระแทรกคำมาถวายพระบาทสมเด็จพระนั่งเกล้าเจ้าอยู่หัว ซึ่งพระองค์ได้พระราชทานแก่พระยาราชมนตรีบริรักษ์(ภู่) ให้เป็นพระประธานวัดคฤหบดีที่ท่านเป็นผู้สร้าง